section_heading: Povijest
paragraph_text: Građanski je 4. srpnja 1937. godine u Zagrebu pobijedio talijanski Juventus s 3:0, i to samo tjedan dana nakon što su ih svladali i u prijateljskoj utakmici u Beogradu s 1:0. Plavi su tada pobijedili Talijane pogotkom Augusta Lešnika u 85. minuti. Štoviše, bio je to okršaj tada aktualnoga državnog prvaka Građanskog i Juventusa koji je upravo u prvoj polovici 1930-ih nanizao čak pet uzastopnih naslova prvaka Italije. Kroničar Jerko Šimić tada pisao: "U nedjelju su čudo od vratara Franjo Glaser skupa s ‘divovima’ Hüglom i Beloševićem pobijedili najbolju momčad koja je ikad igrala na zagrebačkom terenu, najboljeg predstavnika one zemlje koja se krasi s naslovom najboljih nogometaša na svijetu." Italija je tada bila aktualni svjetski prvak s čak devetoricom igrača Juventusa, a isti uspjeh je ponovila i 1938. godine. Na toj utakmici je Branko Pleše postigao gol izravno iz kornera prevarivši vratara Amorettija.<ref>gnkdinamo.hr Dan kad su purgeri zabili Juventusu izravno iz kuta' (pristupljeno 10. srpnja 2020.)